Diari Oficial de la Generalitat Valenciana


Sumari del DOGV 2221, del 07-03-1994 (1994/830764)

ORDRE de 19 de gener de 1994, de la Conselleria de Medi Ambient, per la qual fixa els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1994-95.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/19/(1)/dof/vci/html**

### Dades del document

Número de DOGV
:   2221

Data del DOGV
:   07-03-1994

Secció del DOGV
:   DISPOSICIONS GENERALS

Número del document
:   1994/830764


Data del document
:   19-01-1994

Organisme emissor
:   Conselleria de Medi Ambient

Tipus de document
:   Ordre

ORDRE de 19 de gener de 1994, de la Conselleria de Medi Ambient, per la qual fixa els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1994-95. [94/1421]  
D'acord amb el que disposa la Llei de Pesca Fluvial, de 20 de febrer de 1942, i el Reglament que la desplega, de 6 d'abril de 1943, i el que indica l'article 33, apartat 2, de la Llei 4/1989, de 27 de març, de Conservació dels Espais Naturals i de la Flora i la Fauna Silvestres, es fixen els períodes hàbils de pesca i les normes generals d'aplicació en la pesca a les aigües continentals de la Comunitat Valenciana.  
Per tot això, a proposta de la Direcció General de Conservació del Medi Natural, fent ús de les facultats que tinc atribuïdes,  
ORDENE:  
Article primer . Espècies  
Les espècies de peixos la pesca dels quals és permesa a les aigües continentals de la Comunitat Autònoma Valenciana són: anguila (Anguilla anguilla ), truita arc iris (Oncorhynchus mykiss ), lluç de riu (Esox lucius ), barbs (Barbus sp ), carpa (Cyprinus carpio ), carpí vermell (Carassius auratus ), tenca (Tinca tinca), madrilla (Chondrostoma toxostoma ), bagra (Leuciscus cephalus ), llobarro (Dicentrarchus labrax ), perca americana (Micropterus salmoides ) i els mugílids: llissa vera, sama, llissa de cap xiquet i llissa cabuda, (cabut o cabeçut), (llisses o mugílids inclosos en les espècies Chelon labrosus , Liza ramada , Liza saliens i Mugil cephalus ).  
Per raó de l'escassesa de poblacions de truita (Salmo trutta ) durant aquesta temporada és prohibida la pesca, llevat de la província de Castelló, sense perjudici de les reglamentacions específiques de cada vedat.  
Les talles mínimes per a aquestes espècies s'indiquen en l'annex I, sense perjudici de les reglamentacions vigents a cada vedat. Els exemplars de talla igual o inferior hauran de ser tornats a l'aigua.  
Article segon . Xarxes i esquers  
1. Xarxes. L'ús de xarxes és prohibit i només és autoritzable, amb caràcter excepcional, segons es preveu en la Llei 4/1989, de Conservació dels Espais Naturals i de la Flora i la Fauna Silvestres.  
2. Esquers. És prohibida la utilització dels tipus d'esquers següents: peixos vius, ous de peix, pastes o massilles aromatitzades i cucs de carn (asticot ), com també esquerar les aigües abans o durant la pesca.  
Article tercer . Vedats de pesca  
A fi de protegir i fomentar la fauna ictiològica, durant aquesta temporada s'estableixen els vedats de pesca especificats en l'annex II. Hi és totalment prohibida la captura de qualsevol espècie.  
Article quart . Vedats  
La llista de vedats de pesca s'indica en l'annex III. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establertes per les direccions territorials corresponents.  
Article cinqué . Aigües en règim especial  
Es consideren dos tipus d'aigües en règim especial que s'indiquen a l'annex IV sota els epígrafs A) i B).  
Són masses en règim especial A), les compreses dins els trams habitats per la truita en què s'autoritza la pesca de les espècies piscícoles incloses a l'article 1 d'aquesta ordre durant tot l'any. S'hi podrà utilitzar qualsevol tipus d'esquer permès per la legislació vigent, tret dels ja indicats en l'article segon, apartat 2, d'aquesta ordre.  
Són masses en règim especial B), les compreses dins els trams habitats per la truita en què és autoritzada la pesca de les espècies piscícoles incloses en l'article primer d'aquesta ordre, tret de la truita, durant tot l'any. En aquestes zones, per a la pesca de la truita regirà l'època de veda establerta a l'article sisé d'aquesta ordre i durant aquest període només s'hi autoritzarà l'ús d'esquers d'ous de peix i de fruita del temps.  
Excepcionalment, en el tram del riu Toixa comprès des del naixement fins a l'encreuament amb la carretera nacional 234, de València a Ademuz, atesa la proximitat a la piscifactoria d'El Azud, s'autoritza durant tot l'any la pesca sense mort de la truita, utilitzant com a esquers la cullereta i la mosca únicament.  
Article sisé . Pesca de la truita  
1. El període hàbil d'aquesta temporada serà des del tercer diumenge de març al 31 d'agost.  
2. D'acord amb l'article 18 de la Llei de Pesca Fluvial vigent, es consideren aigües habitades per la truita, les allistades en l'annex V. Hi regirà per a totes les espècies el període hàbil determinat per a la truita, sense perjudici del que es disposa a l'article cinqué d'aquesta ordre.  
3. El nombre màxim de captures per pescador i dia serà de deu exemplars de truita arc iris, i cinc de truita comuna a les zones lliures de la província de Castelló, sense perjudici de la reglamentació vigent a cada vedat.  
4. Procediment de pesca i esquers. A més de les xarxes i de la resta de procediments prohibits per la vigent Llei de Pesca Fluvial i pel Reial Decret 1095/1989, es prohibeix a totes les aigües habitades per la truita l'ús de tots els esquers, tret dels següents: cullereta, mosca, mosquit i cuc amb ham de dimensió superior al calibre número 3, d'acord amb l'annex VII, sense perjudici del que disposa l'article cinqué d'aquesta ordre i la reglamentació específica de cada vedat. A més, als rius Ebrón, Vallanca, Palància, Millars i Vilafermosa només és autoritzat l'ús de cullereta i mosca.  
A la zona truitera del riu Palància, compresa entre Teresa i el pont de la carretera de Castellnovo a Peñalva, s'autoritza l'ús de cullereta, mosca, mosquit i cuc amb ham de dimensió superior al calibre número 3.  
Al vedat de Beniarrés -riu Serpis- indicat en l'annex III, durant l'època hàbil per a la truita, definida a l'article 6, apartat 1, la pesca d'aquesta espècie es realitzarà exclusivament amb cullereta i mosca.  
Article seté   
La resta d'espècies indicades en l'article primer podran pescar-se amb canya durant tot l'any, fora dels trams declarats oficialment habitats per la truita, que s'allisten en l'annex V.  
Article vuité . Cranc de riu  
L'única espècie de cranc que es permet de pescar és el cranc de riu americà (Procambrus clarki ) durant tot l'any sense limitació de grandària ni de nombre d'exemplars. Tret de la pesca professional, només s'autoritza la captura amb salabret.  
Aquesta espècie podrà pescar-se a la zona situada a l'est de la N-340, des de l'entrada a la província de Castelló fins a l'eixida de la d'Alacant, i, a més, a:  
- riu Alcalà, des del naixement;  
- riu Millars, aigües avall del pont de la carretera de Montanejos a Zucaina i fins a la desembocadura;  
- riu de les Coves o de Sant Miquel i la conca;  
- riu Xúquer, aigües avall de l'antiga presa de Tous fins a la desembocadura;  
- riu Magre, aigües avall de la presa de Forata fins a la desembocadura;  
- a la conca que vessa a l'Albufera, tret del riu Bunyol en del tram que va des del naixement fins a l'encreuament amb la carretera de Buñol a Macastre.  
Article nové . Indemnitzacions  
A l'efecte d'exigir l'oportuna indemnització pels exemplars pescats il.legalment al territori de la Comunitat Valenciana, a l'annex VI es fixa el barem de valoració de les distintes espècies piscícoles.  
Article deu   
S'autoritzen les direccions territorials de la Conselleria de Medi Ambient perquè modifiquen els períodes, les zones hàbils de pesca i el nombre de captures, i perquè establesquen vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també per incrementar les talles mínimes de captura.  
Article onze. Concursos de pesca  
Per a la realització de concursos de pesca serà preceptiva l'autorització de les direccions territorials de la Conselleria de Medi Ambient. Les direccions territorials són facultades per a realitzar modificacions excepcionals de la normativa establerta en aquesta ordre pel que fa a l'esquer, les talles, les quantitats i els dies hàbils amb motiu dels concursos esmentats.  
Article dotze   
Les prohibicions i limitacions generals no recollides en aquesta ordre es regiran pel que disposen la vigent Llei de Pesca Fluvial i el Reglament que la desplega; i per la Llei de 4/1989, de 27 de març, i el Reial Decret 1095/1989, de 8 de setembre. La pesca de l'angula es regirà per la normativa pròpia.  
DISPOSICIÓ FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 19 de gener de 1994.  
El conseller de Medi Ambient,  
EMÉRIT BONO I MARTÍNEZ  
ANNEX I  
Talles mínimes  
Espècie cm   
Anguila: 25  
Truita: 21  
Lluç de riu: 40  
Barbs: 18  
Carpa: 18  
Tenca: 25  
Llobarro: 25  
Perca americana: 21  
Mugílids: 25  
La resta d'espècies: 8  
ANNEX II  
Vedats de pesca  
Riu Vilafermosa: des que entra a la província de Castelló fins a l'assut que hi ha al poble de Villahermosa del Río.  
Riu Palància: des del naixement fins al límit superior del vedat de Bejís, inclosos els afluents.  
Riu Ebrón: des del pont de la central elèctrica de Castielfabib fins al pont del Prado de San Marcos (Poliesportiu de Los Santos) a la carretera nacional de Terol a Conca.  
Riu Vallanca o Boires: tram al terme municipal de Vallanca, comprès entre el pont de la Vega i el pont del Matadero, i tram al terme municipal d'Ademuz, des de la presa de la central elèctrica fins al pont de la dita central.  
Riu Reatillo: des del límit de terme entre Sot de Chera i Chulilla fins a la desembocadura al riu Túria.  
Riu Fraile: des del naixement fins a la confluència amb el barranc de Cinco Cántaros.  
Riu Algar: des del naixement fins a la desembocadura al riu Guadalest.  
ANNEX III  
Vedats de pesca  
Vedats truiters   
Denominació Riu Km  
1. Ludiente Vilafermosa 6  
2. Benages-Cedraman(\*) Vilafermosa 6  
3. Bejís(\*\*) Palància 4  
4. Teresa Palància 4,8  
5. Puente Alta (\*\*\*) Túria 9  
6. Túria Túria 8,5  
7. Riba-roja Túria 6  
8. La Terrera Cabriol 6  
9. Villalonga Serpis 3  
10. Beniarrés Serpis 8  
11. Casas del Río Cabriol 7  
12. Buñol Bunyol 3  
(\*) Benages-Cedraman posseeix un tram selectiu i un altre (Cedraman) de 2 quilòmetres, de pesca sense mort.  
(\*\*) Bejís és vedat selectiu.  
(\*\*\*) És, totalment, de pesca sense mort.  
Vedats de pesca intensiva   
Denominació Riu Km  
 13. La Balma Bergantes 7,3  
 14. Peñas Negras Villahermosa 4,6  
 15. Chulilla Túria 3,2  
Altres vedats: ciprínids, anguila i altres no-salmònids   
Denominació Riu Km  
16. Cullera Xúquer i Estany 3,5  
17. Bullent Bullent 7,3  
18. Molinell Molinell 8,4  
ANNEX IV  
Masses d'aigua en règim especial  
Règim A). Es consideren així les aigües quietes dels embassaments següents:  
- Arenós  
- Benaixeve  
- Loriguilla  
- El Regajo  
Règim B). Es consideren així els trams següents:  
- riu Palància: des de la presa del canal del Palància a Teresa fins al pont de la carretera de Castellnovo a Peñalva.  
- riu Túria: des del pont de la Palanca fins al pont del Guerreró, ambdós a Torrebaja.  
- riu Túria: des del pont de Casas Bajas (entrada al poliesportiu) fins al límit de la província de Conca.  
- riu Reatillo: des de la presa de Buseo fins al primer gual als voltants de Sot de Chera.  
- riu Túria: aigües avall de la presa del Molinar a Gestalgar.  
ANNEX V  
Trams habitats per la truita  
Riu Bergantes: des del barranc de La Balma al límit amb la província de Terol.  
Riu Sénia: des de la capçalera fins al paratge del pont de Malany i totes les aigües que hi aflueixen.  
Riu Vilafermosa: a tot el riu i aigües que hi aflueixen.  
Riu Millars: des de l'entrada a la província de Castelló fins a la presa d'Hidroelèctrica de Montanejos.  
Riu Palància: des del naixement fins al pont de la carretera de Castellnova a Peñalba.  
Riu Túria: de l'entrada a la província de València pel Racó d'Ademús fins al límit inferior del vedat de Riba-roja conegut com els Paretons i totes les aigües que hi aflueixen, aigües amunt de l'embassament de Benaixeve.  
Riu Reatillo: des de l'embassament de Buseo fins a l'afluència al Túria.  
Riu Cabriol: des de la presa de l'embassament de Contreras a l'encreuament de la carretera N-322 València-Albacete.  
Riu Serpis: des de la presa de l'embassament de Beniarrés fins a l'entrada a la província de València.  
Riu Toixa: des del naixement fins a l'encreuament amb la carretera nacional 234 València-Ademuz.  
També es consideren trams habitats per la truita, els 50 darrers metres de tots els afluents de les aigües indicades anteriorment.  
ANNEX VI  
Barem de valoració per a espècies aqüícoles  
Espècies protegides   
 PTA/exemplar   
Samaruc : 10.000  
Fartet : 2.000  
Tortugues aquàtiques: 5.000  
Altres espècies   
 PTA/kg   
Angula: 30.000  
 PTA/exemplar   
Cranc autòcton: 1.000  
Anguila i perca americana: 300  
Truita comuna:  
- fins a 21 cm: 2.000  
- entre 21 i 30 cm: 3.000  
- més de 30 cm: 4.000  
Truita arc iris: 750  
Qualsevol altra espècie piscícola  
no indicada anteriorment: 200  
ANNEX VII


Còpia Permalink ELI